**Δ Ε Λ Τ Ι Ο Τ Υ Π Ο Υ**

ΚΔΒΜ Ωραιοκάστρου, 09.11.2021

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του Κέντρου Διά Βίου Μάθησης (Κ.Δ.Β.Μ.) Δήμου Ωραιοκάστρου**

Ενημερώνουμε κάθε ενδιαφερόμενο/η ότι ο Δήμος Ωραιοκάστρου, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης, Διά Βίου Μάθησης και Νεολαίας) και το Ίδρυμα Νεολαίας και Διά Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Ωραιοκάστρου στο οποίο θα υλοποιηθούν προγράμματα Γενικής Εκπαίδευσης Ενηλίκων, στο πλαίσιο του συγχρηματοδοτούμενου Έργου «Κέντρα Διά Βίου Μάθησης (Κ.Δ.Β.Μ.)-Νέα Φάση» (ΟΠΣ 5002212).

Στο Κ.Δ.Β.Μ. του Δήμου Ωραιοκάστρου μπορούν να δημιουργηθούν τμήματα, σύμφωνα με τον πίνακα που ακολουθεί:

|  |  |  |  |  |
| --- | --- | --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ**  **ΣΕ ΩΡΕΣ** | **ΤΡΟΠΟΣ ΠΑΡΑΚΟΛΟΥΘΗΣΗΣ** | |
| **ΤΗΛΕ-ΕΚΠΑΙΔΕΥΣΗ** | **ΔΙΑ ΖΩΣΗΣ** |
| 1 | Βιολογικά Προϊόντα: Παραγωγή-Πιστοποίηση-Διάθεση | 25 | Χ |  |
| 2 | Διαμόρφωση και διακόσμηση εσωτερικών χώρων | 25 | Χ |  |
| 3 | Αγγλικά για το χώρο εργασίας (Α2-Β1) | 25 | Χ |  |
| 4 | Ρωσικά για τον Τουρισμό (Α1-Α2) | 25 | Χ |  |
| 5 | Διαχείριση εργασιακού άγχους/Εναρμόνιση επαγγελματικής  και προσωπικής ζωής |  |  |  |
| 6 | Ανακύκλωση και κομποστοποίηση | 25 | Χ |  |
| 7 | Πλέξιμο χειρός-Μηχανής | 50 |  | X |

Τα προσφερόμενα προγράμματα μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης με επίδειξη του δελτίου αστυνομικής ταυτότητας ή του διαβατηρίου ή άλλου νομιμοποιητικού εγγράφου του ενδιαφερόμενου.

*Ειδικά για τα τμήματα που υλοποιούνται μέσω δια ζώσης παρακολούθησης, απαιτείται η προσκόμιση πιστοποιητικού εμβολιασμού COVID-19 ή βεβαίωσης νόσησης σε ισχύ ή βεβαίωσης αρνητικού εργαστηριακού διαγνωστικού ελέγχου νόσησης (rapid test ή PCR) έως και 48 ωρών πριν από κάθε συνάντηση.*

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».**

Για πληροφορίες και δηλώσεις συμμετοχής απευθυνθείτε στο Κέντρο Δια Βίου Μάθησης:

Τηλ. : 2310689747

Email: kdvm@oraiokastro.gr

Η αίτηση συμμετοχής στο πρόγραμμα επισυνάπτεται με το δελτίο Τύπου και επίσης είναι αναρτημένη στην ιστοσελίδα του Δήμου Ωραιοκάστρου στον σύνδεσμο: https://oraiokastro.gr/prosklisi-gia-kentra-dia-viou-mathisis-2021/

**Θα τηρηθεί σειρά προτεραιότητας.**